wannaphong/clean_thaiwikipedia huggingface dataset:
# หมู่เจ้
หมู่เจ้ หรือในภาษาจีนเรียก มู่เจี่ย (木姐) เป็นเมืองในจังหวัดหมู่เจ้ รัฐฉาน ประเทศพม่า มีพรมแดนติดกับมณฑลยูนนาน ประเทศจีน หมู่เจ้เป็นเมืองใหญ่อันดับสามของรัฐฉาน มีประชากรกว่า 160,000 คน

ชื่อเมืองหมู่เจ้เป็นภาษาไทใหญ่ เจ้หมายถึงกระดาษสา ซึ่งในสมัยโบราณ บริเวณแห่งนี้ขึ้นชื่อในด้านผลิตกระดาษสา ทั้งนี้ในปัจุบัน หมู่เจ้เป็นด่านชายแดนทางบกที่มีความสำคัญของพม่า มูลค่าการค้าผ่านด่านหมู่เจ้-รุ่ยลี่ในแต่ละปีมีมูลค่าสูงถึงหนึ่งแสนหกหมื่นล้านบาท เนื่องจากเป็นพื้นที่เศรษฐกิจ ภายในหมู่เจ้จึงมีความเคลื่อนไหวของกลุ่มติดอาวุธหลายกลุ่ม ทุกกลุ่มล้วนมีแหล่งผลประโยชน์ทางธุรกิจอยู่ในหมู่เจ้ ซึ่งส่วนมากเป็นธุรกิจสีเทาผู้จัดการออนไลน์. "ทัพชานเหนือ" จัดระเบียบ "หมู่เจ้" หลังเป็นบ้านป่าเมืองเถื่อนอยู่หลายเดือน 29 เม.ย. 2567 

ด้วยเหตุที่หมู่เจ้เป็นศูนย์ใหญ่ของกลุ่มอาชญากรรมออนไลน์ ในเดือนกันยายน 2023 ทางการพม่าและจีนจึงสนธิกำลังทำการปราบจับกุม ผู้จัดการออนไลน์. "ทหารพม่า-ตร.จีน" บุกจับคอลเซ็นเตอร์ "หมู่เจ้" ยิงกันสนั่นเมืองตั้งแต่เช้ายันบ่าย 25 ก.ย. 2567 ต่อมาในเดือนธันวาคม เหตุสู้รบหนักในรัฐฉานส่งผลให้ทางการจีนมีคำเตือนให้ชาวจีนในหมู่เจ้อพยพเข้าอาณาเขตจีน และสั่งปิดสะพานข้ามแม่น้ำ ในเดือนมกราคม 2024 จีนเข้ามาเป็นตัวกลางจนเหตุการณ์คลี่คลาย ด่านพรมแดนถูกเปิดอีกครั้ง แต่ในหมู่เจ้ก็ยังถูกควบคุมโดยทหารพม่ามาอย่างเข้มงวด ด้วยสภาพเช่นนี้ ทำให้การบังคับใช้กฎหมายในหมู่เจ้หย่อยยาน มีอาชญากรรมร้ายแรงเกิดขึ้นทุกวัน

สิงหาคม 2024 หมู่เจ้ตกอยู่ในสภาพกึ่งถูกปิดล้อมโดยกองทัพฝ่ายต่อต้าน มีเพียงด้านที่ติดกับจีนที่เดินทางได้ กองทัพพม่าในหมู่เจ้ประเมินสถานการณ์แล้วเห็นว่าตนเองเสียเปรียบ จึงย้ายกองบัญชาการไปตั้งที่เมืองรุ่ยลี่ในอาณาเขตจีน แต่กองทัพฝ่ายต่อต้านก็ยังคงไม่บุกเข้าเมืองหมู่เจ้เนื่องจากเกรงใจทางการจีนสำนักข่าวชายขอบ. ทัพฝ่ายต่อต้านประชิดเมือง “หมู่เจ้”ประตูการค้าใหญ่ชายแดนพม่า-จีน 12 สิงหาคม, 2024
# พัน จั่นเล่อ
พัน จั่นเล่อ (, เกิด 4 สิงหาคม 2004) เป็นนักว่ายน้ำท่าฟรีสไตล์ชาวจีน ชนะเลิศโอลิมปิก และผู้ครองสถิติโลกประเภทท่าฟรีสไตล์ 100 เมตรในปัจจุบันของการแข่งขันท่าฟรีสไตล์ 100 เมตร ในปี ค.ศ. 2023 พานกลายเป็นนักว่ายน้ำคนแรกในประวัติศาสตร์ที่ประสบความสำเร็จครบทั้ง 3 รายการ ได้แก่ ว่ายน้ำฟรีสไตล์ 50 เมตรในเวลาต่ำกว่า 22 วินาที ว่ายน้ำฟรีสไตล์ 100 เมตรในเวลาต่ำกว่า 47 วินาที และว่ายน้ำฟรีสไตล์ 200 เมตรในเวลาต่ำกว่า 1:45 นาที ในโอลิมปิกฤดูร้อน 2024 เขาคว้าเหรียญทองในการแข่งขันว่ายน้ำท่าฟรีสไตล์ 100 เมตร โดยทำลายสถิติโลกของตัวเองไปด้วย
# กระโดดน้ำเยาวชนชิงแชมป์โลก 2024
การแข่งขันกระโดดน้ำเยาวชนชิงแชมป์โลก 2024  จัดขึ้นที่ริโอ เดอ จาเนโร ในประเทศบราซิล ระหว่างวันที่ 24 พฤศจิกายนถึง 1 ธันวาคม ค.ศ. 2024

 ประเทศที่เข้าร่วมการแข่งขัน 
นักกระโดดน้ำมากกว่า 250 คนที่มีอายุระหว่าง 14-18 ปีจะเข้าร่วมการแข่งขันจากกว่า 40 ประเทศ:

 สรุปเหรียญรางวัล
# น้ำแม่ฝาง
น้ำแม่ฝาง เป็นลำน้ำในจังหวัดเชียงใหม่ ต้นน้ำเกิดจากดอยหมากแก่งและดอยขุนแม่ต๋ำหลวง ไหลผ่านอำเภอพร้าวและอำเภอฝาง เป็นเส้นแบ่งเขตอำเภอฝางกับอำเภอแม่อาย ผ่านอำเภอแม่อาย ไปลงแม่น้ำกกที่ตำบลท่าตอนสำนักงานราชบัณฑิตยสภา. อักขรานุกรมภูมิศาสตร์ไทย เล่ม ๓ (อักษร น-ม) ฉบับราชบัณฑิตยสภา. พิมพ์ครั้งที่ ๔. กรุงเทพมหานคร : เดอะ เบสท์ เพรส แอนด์ ครีเอชั่น, ๒๕๖๐. (แก้ไขปรับปรุงข้อมูลเมื่อ พ.ศ. ๒๕๖๓) โดยจุดบรรจบของลำน้ำแม่ฝางลงสู่แม่น้ำกกนั้นเรียกว่าบริเวณ "สบฝาง" ซึ่งเป็นที่ตั้งของศาสนสถานสำคัญอันเป็นที่กราบไหว้ของผู้คนในพื้นที่คือ "พระธาตุสบฝาง" 

ลำน้ำมีความยาว 98 กิโลเมตร ความลาดชันเฉลี่ยประมาณ 1:750 โดยบริเวณต้นน้ำมีความลาดชันประมาณ 1:200 กลางน้ำประมาณ 1:1,500 และท้ายน้ำประมาณ 1:18,000 มีชื่อเรียกเป็นตอน ๆ ตั้งแต่ต้นน้ำ คือ น้ำแม่ฝาง น้ำขุนฝาง น้ำฝาง และน้ำแม่ฝาง ลำน้ำนี้ยังมีลำน้ำสายเล็ก ๆ อย่างน้ำแม่ทะลบ น้ำแม่งอนน้อย น้ำแม่มาว น้ำแม่นาวาง น้ำแม่สาว และน้ำแม่แหลงหลวง เป็นต้น
# แฮริน
คัง แฮ-ริน (เกิด 15 พฤษภาคม ค.ศ. 2006) เป็นที่รู้จักในชื่อ แฮริน เป็นนักร้องชาวเกาหลีใต้ เธอเป็นที่รู้จักในฐานะสมาชิกของเกิร์ลกรุปเกาหลีใต้ นิวจีนส์ ซึ่งเปิดตัวเมื่อวันที่ 22 กรกฎาคม 2022 ภายใต้สังกัดอาดอร์ 

 ชีวิตช่วงแรกและการศึกษา 
คัง แฮ-ริน เกิดเมื่อวันที่ 15 พฤษภาคม ค.ศ. 2006 ในกรุงโซล ครอบครัวของเธอประกอบด้วยพ่อแม่และน้องสาวที่เกิดห่างกันสามปี ในตอนแรกเธอเข้าเรียนที่โรงเรียนประถมศึกษาโซลโบราแม ก่อนที่จะย้ายไปที่โรงเรียนประถมศึกษาควิน เธอเข้าเรียนที่โรงเรียนมัธยมต้นพย็องช็อน ก่อนที่จะออกจากโรงเรียนแม้ว่าในภายหลังเธอจะผ่านการสอบวัดระดับมัธยมต้นและมัธยมปลายเพื่อรับใบรับรองเทียบเท่าGED เธอเป็นเด็กฝึกค่ายอื่นก่อนที่จะเข้าร่วมSource Music อย่างเป็นทางการ ในช่วงต้นปี 2020

 อาชีพ 

 2022–ปัจจุบัน: เปิดตัวกับ NewJeans และกิจกรรมเดี่ยว 

ในวันที่ 1 กรกฎาคม 2022 อาดอร์ได้ปล่อยทีเซอร์ไพรส์เปิดตัวเกิร์ลกรุปวงแรก นิวจีนส์ ด้วยการโพสต์แอนิเมชั่นสามตัวที่มีตัวเลข "22", "7" และ "22" บนบัญชีโซเชียลมีเดียของพวกเธอ ทำให้เกิดการคาดเดากันว่าเนื้อหาจะเผยแพร่ในวันที่ 22 กรกฎาคม แฮรินเปิดตัวพร้อมกับกลุ่มด้วย มิวสิควิดีโอ ที่เปิดตัวแบบเซอร์ไพรส์สำหรับซิงเกิลเปิดตัว "อัตเทนชัน" ในวันที่ 22 กรกฎาคม 2022 โดยไม่มีการโปรโมตหรือข้อมูลใดๆ ล่วงหน้าเกี่ยวกับสมาชิกของกลุ่ม ในวันที่ 21 กรกฎาคม 2023 นิวจีนส์ได้ปล่อยเพลย์ขยายที่สองของพวกเธอ เก็ตอัป ซึ่งแฮรินได้รับเครดิตเป็นครั้งแรกในฐานะนักแต่งเนื้อเพลงสำหรับการมีส่วนร่วมกับเพลง "นิวจีนส์"

เมื่อวันที่ 2 มิถุนายน 2024 แฮรินได้เปิดตัวในฐานะ MC พิเศษสำหรับ คอนเสิร์ต SBS ' K-Wave Inkigayo ที่จัดขึ้นที่ Inspire Arena ในอินช็อน ประเทศเกาหลีใต้ ร่วมกับยุนโฮและฮัน ยู-จิน จากวงบอยแบนด์เอทีซ และซีโรเบสวัน ตามลำดับ

 ภาพลักษณ์สาธารณะ 
หลังจากเปิดตัว แฮรินก็กลายเป็นกระแสไวรัลทั้งในเกาหลีใต้และต่างประเทศอย่างรวดเร็วด้วยลักษณะใบหน้าที่โดดเด่นชวนให้นึกถึงแมว ซึ่งกลายมาเป็นลักษณะเฉพาะตัวของบุคลิกของเธอ The Times of India ระบุว่า "ในขณะที่นิวจีนส์กำลังทำลายกำแพงและกำหนดมาตรฐานใหม่ แฮรินก็ยืนอยู่แถวหน้า เป็นประภาคารแห่งความสามารถและสไตล์"

 กิจกรรมอื่น ๆ 

 การรับรอง 
link=https://en.wikipedia.org/wiki/File:NewJeans_HAERIN_Dior_3.jpg|left|thumb|แฮรินที่งานดียอร์ ห้างสรรพสินค้า Pangyo Hyundai เดือนธันวาคม 2023
เมื่อวันที่ 26 เมษายน 2023 แฮรินได้รับการแต่งตั้งจากดียอร์ ให้เป็นแบรนด์แอมบาสเดอร์ระดับโลกด้านเครื่องประดับและแบรนด์แอมบาสเดอร์ของแบรนด์ในด้านความงามและแฟชั่น เธอเป็นศิลปินเคป็อปคนแรกที่ได้รับแต่งตั้งเป็นแบรนด์แอมบาสเดอร์สำหรับทั้งสามประเภทพร้อมกัน

เธอได้เข้าร่วมงานต่างๆ ของดียอร์ หลายงาน รวมถึงงานบูติกสำหรับผู้หญิงของแบรนด์ที่จัดขึ้นที่ห้างสรรพสินค้า Hyundai ในPangyo งานปารีสแฟชั่นวีค และงานแฟชั่นโชว์ฤดูใบไม้ร่วง ของแบรนด์ ซึ่งจัดขึ้นที่Brooklyn Museum เมื่อวันที่ 16 เมษายน 2024

ในเดือนพฤษภาคม 2024 เธอได้แสดงในแคมเปญ Denim Oblique Jacquard ของดียอร์ ซึ่งพัฒนาโดย มารีอา กรัตเซีย คียูรี ผู้อำนวยการฝ่ายสร้างสรรค์ แฮรินยังปรากฏตัวบนปกนิตยสารแฟชั่นหลายฉบับ รวมถึงVogue Hong Kong, W Korea, และHarper's Bazaar Korea.

 ผลงานเพลง 

 เครดิตการแต่งเพลง 
เครดิตทั้งหมดนำมาจากKorea Music Copyright Associationเว้นแต่จะระบุไว้เป็นอย่างอื่น

รายชื่อเพลง แสดงปีที่ออก ชื่อศิลปิน และชื่ออัลบั้ม
ปีศิลปินเพลงอัลบั้มนักแต่งเนื้อเพลงเครดิตกับ2024NewJeans"New Jeans"Get Up 

 ผลงานการแสดง 

 Hosting 
ปีชื่อหมายเหตุ2024K-Wave Concert Inkigayowith Yunho of Ateez and Han Yu-jin of Zerobaseone
# ตำบลยางโทน
ยางโทน เป็นตำบลในอำเภอหนองม่วง จังหวัดลพบุรี พื้นที่เดิมอยู่ในเขตการปกครองของตำบลชอนสารเดช

 ที่ตั้งและอาณาเขต 
ตำบลยางโทน มีอาณาเขตติดต่อกับเขตการปกครองข้างเคียงดังต่อไปนี้ วันที่ 9 กุมภาพันธ์ พ.ศ. 2541

 ทิศเหนือ ติดต่อกับตำบลชอนสมบูรณ์
 ทิศตะวันออก ติดต่อกับตำบลสระโบสถ์ (อำเภอสระโบสถ์)
 ทิศใต้ ติดต่อกับตำบลชอนสารเดช
 ทิศตะวันตก ติดต่อกับตำบลหนองม่วง

 ประวัติ 
ยางโทน เดิมเป็นหมู่บ้านในเขตตำบลชอนสารเดช โดยพื้นที่ส่วนใหญ่เป็นป่าทึบมีต้นไม้ขึ้นหนา เกือบเป็นป่าดงดิบ เป็นแหล่งที่ห่างไกลความเจริญ และต่อมาได้มีการพัฒนาผู้คนเริ่มเห็นความสำคัญของพื้นที่ จึงเข้ามาจับจองโดยใช้ต้นไม้เป็นที่แบ่งเขต โดยขณะนั้นมีต้นยางใหญ่หนึ่งต้น เล่ากันว่ามีนายพรานชื่อ พรานจาง ได้มาเลี้ยงสัตว์ในพื้นที่เป็นประจำ และได้พบต้นยางใหญ่เป็นต้นเดี่ยว ลำต้นประมาณ 2 คนโอบ ชาวบ้านจึงเรียกว่า ยางโทนประวัติตำบลยางโทน อำเภอหนองม่วง จังหวัดลพบุรี - องค์การบริหารส่วนตำบลยางโทน สืบค้นเมื่อวันที่ 11 พฤศจิกายน พ.ศ. 2567

พ.ศ. 2518 นายฉลอง วัชรากร ผู้ว่าราชการจังหวัดลพบุรี ได้ประกาศแยกพื้นที่ 6 หมู่บ้านของตำบลชอนสารเดช คือ หมู่ 3 บ้านยางโทน, หมู่ 9 บ้านทรัพย์ดีปรี, หมู่ 10 บ้านหนองตะแบก, หมู่ 11 บ้านหนองไก่ห้าว, หมู่ 18 บ้านเตาถ่าน และหมู่ 19 บ้านหนองตาแดง ออกมาตั้งเป็น ตำบลยางโทน วันที่ 7 ตุลาคม พ.ศ. 2518

ต่อมาทางราชการประกาศแยกพื้นที่ตำบลยางโทน ของอำเภอโคกสำโรง ไปเป็นส่วนหนึ่งของอำเภอที่จัดตั้งขึ้นใหม่ คือ อำเภอหนองม่วง วันที่ 13 กุมภาพันธ์ พ.ศ. 2533 วันที่ 20 พฤศจิกายน พ.ศ. 2539 จนถึงปัจจุบัน

 การปกครองส่วนภูมิภาค 

 การปกครองส่วนภูมิภาค 
ตำบลยางโทนแบ่งพื้นที่การปกครองออกเป็น 10 หมู่บ้าน ได้แก่

 หมู่ที่ 1 บ้านยางโทน
 หมู่ที่ 2 บ้านเตาถ่าน
 หมู่ที่ 3 บ้านหนองตะแบก
 หมู่ที่ 4 บ้านหนองตาแดง
 หมู่ที่ 5 บ้านทรัพย์ดีปรี
 หมู่ที่ 6 บ้านหนองไก่ห้าว
 หมู่ที่ 7 บ้านบ่อตาบัง
 หมู่ที่ 8 บ้านอุตสาหกรรม
 หมู่ที่ 9 บ้านดอนเจริญ
 หมู่ที่ 10 บ้านหนองมะกรูด

 การปกครองส่วนท้องถิ่น 
ตำบลยางโทนเดิมมีฐานะเป็นสภาตำบลยางโทนหลังจากจัดตั้งตำบลขึ้น ต่อมาปี พ.ศ. 2538 สภาตำบลยางโทนมี 10 หมู่บ้าน พื้นที่ 69.00 ตารางกิโลเมตร ประชากร 4,431 คน และ 1,190 ครัวเรือนประชากรรายตำบลในประเทศไทย ณ วันที่ 31 ธันวาคม พ.ศ. 2538 (เขตตำบลยางโทน กิ่งอำเภอหนองม่วง อำเภอโคกสำโรง จังหวัดลพบุรี) สืบค้นเมื่อวันที่ 15 มีนาคม พ.ศ. 2567 ปี พ.ศ. 2539 กระทรวงมหาดไทยจึงพิจารณาให้สภาตำบลยางโทนอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลยางโทน วันที่ 30 มกราคม พ.ศ. 2539
# น้ำแม่สรวย
น้ำแม่สรวย (ไทยถิ่นเหนือ:60px) เป็นลำน้ำในอำเภอแม่สรวย จังหวัดเชียงราย ต้นน้ำเกิดจากดอยแม่วังน้อย ในตำบลวาวี ไหลผ่านอ่างเก็บน้ำแม่สรวย (เขื่อนแม่สรวย) ไปลงน้ำแม่ลาว ในตำบลแม่สรวย บริเวณบ้านร่องขี้นาและบ้านกาด ลำน้ำมีความยาว 55 กิโลเมตร ตอนต้นน้ำเรียก น้ำแม่สรวยน้อยสำนักงานราชบัณฑิตยสภา. อักขรานุกรมภูมิศาสตร์ไทย เล่ม ๔ (อักษร ย-ฮ) ฉบับราชบัณฑิตยสภา. พิมพ์ครั้งที่ ๔. กรุงเทพมหานคร : สหมิตรพริ้นติ้งแอนด์พับลิสชิ่ง, ๒๕๖๑. (แก้ไขปรับปรุงข้อมูลเมื่อ พ.ศ. ๒๕๖๓) ลำน้ำสาขามีน้ำแม่โมง ห้วยโป่งสะล่ำ ห้วยน้ำมา และน้ำห้วยวาวี เป็นต้น

ลุ่มน้ำแม่สรวยมีสภาพพื้นที่ส่วนใหญ่เป็นที่ราบอยู่ตรงกลางของพื้นที่ พื้นที่สูงและเทือกเขาอยู่ทางทิศเหนือและทิศตะวันตกของพื้นที่ซึ่งเป็นแหล่งต้นน้ำลำธารที่สำคัญ 

บริเวณเขื่อนแม่สรวย มีชุมชนเรียกว่า แพเปียกแม่สรวยได้เริ่มต้นมาตั้ง พ.ศ. 2561 ต่อมาทางชลประทานมีการขุดลอกและจัดทำตลิ่งลำน้ำใหม่ จึงนำมาลองเปิดให้บริการในลักษณะแพเมื่อ พ.ศ. 2565 เปิดให้บริการประมาณ 20 กว่าราย
# อีจึนา
อีจึนา (เขียนด้วยตัวพิมพ์เล็กทั้งหมด) เป็นเกิร์ลกรุปเกาหลีใต้ สังกัดเวกวัน ผลิตโดยเท็ดดี พัก ซึ่งก่อตั้งขึ้นจากรายการเซอร์ไวเวิลของเอ็มเน็ต ที่ชื่อว่า ไอ-แลนด์ 2: เอ็น/เอ ประกอบด้วยสมาชิกจำนวนเจ็ดคนคือ มาอิ, จีมิน, จียุน, โคโค่, ซารัง, จ็องอึน และเซบี พวกเธอเปิดตัวเมื่อวันที่ 25 พฤศจิกายน 2024 พร้อมกับเอกซ์เทนเดดเพลย์ (EP) N/a.

 ชื่อ 
กลุ่ม 'Izna' ที่ถูกสร้างขึ้นจากการทดสอบและการแข่งขันบนไอ-แลนด์ 2: เอ็น/เอ เพื่อทำให้ 'I(N/a)' สมบูรณ์ด้วยการรวม 'N' ที่มีความหลากหลายแบบคาดเดาไม่ได้ และ 'a' ที่มีความเป็นไปได้ไม่สิ้นสุด หมายความว่า 'เมื่อใดก็ตาม ที่ไหนก็ตาม อะไรก็ตาม = ฉัน'

 ประวัติ 

 การก่อตัวผ่านไอ-แลนด์ 2: เอ็น/เอ 

ในตอนสุดท้ายของรายการออดิชั่นเคป็อปไอ-แลนด์ 2: เอ็น/เอ ทางช่องเอ็มเน็ต ที่ออกอากาศเมื่อวันที่ 4 กรกฎาคม 2024 เกิร์ลกรุปน้องใหม่ที่จะผลิตโดยเท็ดดี พัก ได้ยืนยันว่า ชเว จ็องอึน, บัง จี-มิน, ยุน จี-ยุน, โคโค่, รยู ซา-รัง, มาอิ และจ็อง เซ-บี ได้รับเลือกให้เป็นสมาชิกเดบิวต์

 2024–ปัจจุบัน: บทนำและการเปิดตัวครั้งแรก 
ในเดือนกรกฎาคม 2024 ตามที่หน่วยงานเวกวันของพวกเธอแจ้ง อีจึนาได้รับเลือกให้เป็นนางแบบให้กับ แบรนด์สกินแคร์ชะลอวัย 'Be Wants' ของ  อย่างผิดปกติ ก่อนที่สมาชิกคนสุดท้ายและชื่อวงจะได้รับการประกาศในวันก่อนหน้า นอกจากนี้ยังมีการกล่าวกันว่า อีจึนาได้รับคำเชิญให้ลงภาพจากนิตยสารต่างๆ นอกจากนี้ Ten Asia ยังมีรายงานว่า อีจึนาจะแสดงที่เคคอน LA 2024 ที่จัดขึ้นในลอสแองเจลิส รัฐแคลิฟอร์เนีย ระหว่างวันที่ 26 ถึง 28 กรกฎาคม เพื่อพบปะกับแฟนๆ ในอเมริกาเหนือก่อนการเปิดตัวอย่างเป็นทางการ เวที KCON นี้มีแนวโน้มว่าจะเป็นเวทีแรกของพวกเธอตั้งแต่ที่พวกเธอก่อตั้งตัวเองผ่านรายการเซอร์ไวเวิล 

ในเดือนพฤศจิกายน 2024 เวกวันได้ประกาศว่า อีจึนาจะเปิดตัวอย่างเป็นทางการในวันที่ 25 พฤศจิกายน พร้อมกับEP แรก N/a. กลุ่มได้แสดงการเปิดตัวในวันที่สองของงานมามาอะวอดส์ 2024 ซึ่งจัดขึ้นที่เคียวเซระโดมโอซากะ ประเทศญี่ปุ่น เมื่อวันที่ 22 พฤศจิกายน

 สมาชิก 

 มาอิ 
 จีมิน 
 จียุน 
 โคโค่ 
 ซารัง 
 จ็องอึน 
 แซบี 

 ผลงานเพลง 

 ซิงเกิล 
รายชื่อซิงเกิล แสดงปีที่วางจำหน่าย ตำแหน่งในชาร์ตที่เลือก และชื่ออัลบั้ม
TitleYearPeak chart positionsSalesAlbumKOR"Izna"2024 colspan="2" N/a

 ผลงานวิดีโอ 

 มิวสิกวิดีโอ 
ชื่อปีผู้กำกับ"อีจึนา"2024Paranoid Paradigm

(VM Project Architecture)

 ผลงานการแสดง 

 รายการโทรทัศน์ 
ปีชื่อหมายเหตุ2024ไอ-แลนด์ 2: เอ็น/เอรายการเรียลลิตี้โชว์การแข่งขันเพื่อตัดสินสมาชิกอีจึนา
# ประเทศออสเตรียในเวิลด์เกมส์ 2025
ประเทศออสเตรีย จะเข้าร่วมการแข่งขันเวิลด์เกมส์ 2025 ที่เฉิงตู ประเทศจีน ระหว่างวันที่ 7 ถึง 17 สิงหาคม ค.ศ. 2025 

 ผู้เข้าร่วมแข่งขัน
รายชื่อต่อไปนี้เป็นจำนวนผู้เข้าแข่งขันในการแข่งขันครั้งนี้แยกตามชนิดกีฬา

 ชนิดกีฬา ชาย หญิง รวมฟิสต์บอล 10  0  10 ทั้งหมด  10  0  10

 ฟิสต์บอล 

ออสเตรียผ่านเข้ารอบการแข่งขันฟิสต์บอลชายได้สำเร็จ โดยจบการแข่งขันในอันดับที่ 2 ในการแข่งขันชิงแชมป์โลก 2023
# เดดพูล 2
เดดพูล 2  เป็นภาพยนตร์อเมริกันภาพยนตร์แนวซูเปอร์ฮีโร่ปี ค.ศ. 2018 ที่สร้างจากตัวละครชื่อเดดพูล จากมาร์เวลคอมิกส์ เรื่องนี้เป็นภาคต่อของเรื่อง เดดพูล (2016) และเป็นภาพยนตร์ลำดับที่ 11 ของภาพยนตร์ชุด เอ็กซ์-เมน ภาพยนตร์เรื่องนี้กำกับโดย เดวิด ลีทช์ และเขียนบทโดย เรทท์ รีส, พอล เวอร์นิค และ ไรอัน เรย์โนลด์ส ซึ่งรับบทนำร่วมกับ จอช โบรลิน, โมเรน่า บัคคาริน, จูเลียน เดนนิสัน, ซาซี บีตซ์, ที.เจ. มิลเลอร์, บริอันน่า ฮิลเดอบรานด์ และ แจ็ก เคซี ในภาพยนตร์เรื่องนี้ เดดพูล ก่อตั้งเอ็กซ์-ฟอร์ซเพื่อปกป้องมนุษย์กลายพันธุ์ที่ยังอายุน้อยจากทหารข้ามเวลาชื่อ เคเบิล

แผนการสร้างภาคต่อของ เดดพูล เริ่มต้นก่อนที่ภาพยนตร์ต้นฉบับจะออกฉาย และได้รับการยืนยันในเดือนกุมภาพันธ์ 2016 แม้ว่าทีมงานสร้างสรรค์ชุดแรกซึ่งประกอบด้วยเรย์โนลด์ส รีส เวอร์นิก และผู้กำกับ ทิม มิลเลอร์ จะกลับมาอีกครั้งในภาพยนตร์ภาคที่สอง แต่มิลเลอร์ออกจากโปรเจ็กต์ในเดือนตุลาคม 2016 เนื่องจากความคิดเห็นที่ขัดแย้งกันในด้านความคิดสร้างสรรค์กับเรย์โนลด์ส และในไม่ช้าก็ถูกแทนที่ด้วยลีทช์ มีการค้นหานักแสดงอย่างกว้างขวางเพื่อรับบทเคเบิล โดยโบรลินได้รับเลือกในที่สุดการถ่ายภาพหลักถ่ายทำในบริติชโคลัมเบีย ตั้งแต่เดือนมิถุนายนถึงตุลาคม 2017

เดดพูล 2 ฉายรอบปฐมทัศน์ที่เลสเตอร์สแควร์ ในลอนดอนเมื่อวันที่ 10 พฤษภาคม ค.ศ. 2018 และออกฉายในสหรัฐอเมริกาเมื่อวันที่ 18 พฤษภาคมโดยทเวนตีท์เซนจูรีสตูดิโอส์ ภาพยนตร์เรื่องนี้ทำรายได้แซงหน้าภาพยนตร์ต้นฉบับ โดยทำรายได้ทั่วโลก 785 ล้านเหรียญสหรัฐ กลายเป็นภาพยนตร์ที่ทำรายได้สูงสุดเป็นอันดับ 9 ของปี ค.ศ. 2018, ภาพยนตร์ที่ทำรายได้สูงสุดในซีรีส์ X-Men และภาพยนตร์เรท R ที่ทำรายได้สูงสุด ในขณะนั้น ภาพยนตร์เรื่องนี้ได้รับคำวิจารณ์ในเชิงบวกจากนักวิจารณ์ โดยบางคนมองว่าดีกว่าภาคแรกและชื่นชมอารมณ์ขัน การแสดงของนักแสดง เรื่องราว และฉากแอ็กชั่น ในขณะที่บางคนวิจารณ์โทน บท และมุกตลกที่นำกลับมาใช้ใหม่ ภาพยนตร์ที่จัดเรต PG-13 เรื่อง Once Upon a Deadpool ออกฉายเมื่อวันที่ 12 ธันวาคม 2018 ซึ่งได้รับการวิจารณ์ทั้งดีและไม่ดี หลังจากการเข้าซื้อทเวนตีท์เฟิร์สเซนจูรีฟอกซ์โดยดิสนีย์ ลิขสิทธิ์ภาพยนตร์ของเดดพูลก็ถูกส่งคืนให้กับมาร์เวลสตูดิโอส์ ภาคต่อเรื่อง เดดพูล & วูล์ฟเวอรีน นำแสดงโดยเรย์โนลด์สและ ฮิวจ์ แจ็คแมน และนำตัวละครของพวกเขาเข้าสู่จักรวาลภาพยนตร์มาร์เวล (MCU) ออกฉายเมื่อวันที่ 26 กรกฎาคม ค.ศ. 2024 ซึ่งเป็นส่วนหนึ่งของเฟสที่ 5 ของจักรวาลภาพยนตร์มาร์เวล
# เมืองป๊อก
เมืองป๊อก หรือชื่อในภาษาจีนคือ เหมิ่งโป (勐波) ตั้งอยู่ในอำเภอเมืองยาง จังหวัดเชียงตุง รัฐฉาน ประเทศพม่า ห่างชายแดนจีนเพียงสิบกิโลเมตร  ถือเป็นเมืองใหญ่อันดับสองภายในควบคุมของว้าแดง รองจากปางคำ

เมืองป๊อกตั้งอยู่ในอำเภอเมืองยาง ซึ่งอำเภอนี้อยู่ใต้การควบคุมของทางการพม่า แต่บริเวณเมืองเมืองป๊อกอยู่ใต้การควบคุมโดยกองทัพผสมรัฐว้ามาตั้งแต่ปี 1989 และเป็นศูนย์ธุรกิจผิดกฎหมายของว้า และตั้งแต่ปี 2014 เป็นต้นมา ทุนจีนเทาเริ่มเข้ามาตั้งฐานในเมืองป๊อก อย่างไรก็ตาม ตั้งแต่ปี 2023 เป็นต้นมา ว้าเผชิญการกดดันจากรัฐบาลจีน และเริ่มมีการจับกุมอาชญากรชาวจีนนับพันคนในเมืองชายแดนติดกับจีน
# ซาราอูดง
thumb|267x267px| ซาราอูดงเส้นเล็กในเกียวโต
right|thumb|250x250px| ซาราอูดง (เส้นใหญ่ใส่อังกาเกะ)
ซาราอูดง  เป็นอาหารท้องถิ่นของเมืองนางาซากิ แม้ชื่อจะมีคำว่า "อูดง" แต่ก็ไม่จัดว่าเป็นอูดง เพราะใช้เส้นที่ต่างจากเส้นอูดงทั่วไป โดยเส้นที่ใช้นั้นจะคล้ายกับยากิโซบะ หรือ เฉ่าเมี่ยน ของอาหารจีน

โดยทั่วไปที่ใช้ในจังหวัดนางาซากิจะมีทั้งเส้นเล็กและเส้นใหญ่ เส้นเล็กมักผัดในน้ำมันก่อน แล้วทำเป็นเส้นกรอบ สำหรับแบบเส้นใหญ่ จะเตรียมโดยนำเส้นแบบจัมปงมานึ่งหรือต้ม ร้านอาหารบางแห่งใช้เส้นใหญ่พิเศษหรือใหญ่ปานกลาง โดยทั่วไปแบบเส้นเล็กจะผัดกับซอส ในขณะที่แบบเส้นใหญ่จะผัดกับส่วนผสมอื่น ๆ เช่นเดียวกับในยากิโซบะ หรือทอดในหม้อแล้วราดด้วยส่วนผสมต่าง ๆ

นอกจากนี้ในเมืองนางาซากิ มักรับประทานคู่กับซอสวุร์สเตอร์เชอร์ ซาราอูดงทั่วไป โดยเฉพาะแบบเส้นเล็กนั้น บางครั้งอาจปรุงรสด้วยรสหวาน โดยรสเปรี้ยวของซอสเป็นตัวช่วยดึงรสชาติ
# จังหวัดเชียงรายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
การเลือกตั้งสมาชิกสภาผู้แทนราษฎรจังหวัดเชียงราย พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 8 คน จำนวนที่นั่งเพิ่มจากการเลือกตั้งครั้งก่อนเมื่อเดือนกันยายน พ.ศ. 2535 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3)ข้อมูล สถิติ และผลการเลือกตั้งสมาชิกสภาผู้แทนราษฎร 2 กรกฎาคม พ.ศ. 2538. กรมการปกครอง กระทรวงมหาดไทย. 2538

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 • เขต 3
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองเชียงราย, อำเภอแม่จัน, กิ่งอำเภอแม่ฟ้าหลวง และกิ่งอำเภอแม่ลาว

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอแม่สาย, อำเภอเชียงของ, อำเภอเชียงแสน, อำเภอเทิง, อำเภอเวียงชัย, อำเภอพญาเม็งราย, กิ่งอำเภอเวียงแก่น, กิ่งอำเภอขุนตาล และกิ่งอำเภอเวียงเชียงรุ้ง

 เขตเลือกตั้งที่ 3 
เขตการเลือกตั้งที่ 3 ประกอบด้วยอำเภอแม่สรวย, อำเภอเวียงป่าเป้า, อำเภอพาน และอำเภอป่าแดด
# น้ำแม่จัน
น้ำแม่จัน เป็นลำน้ำในจังหวัดเชียงราย ต้นน้ำเกิดจากดอยสามเส้าน้อยในทิวเขาแดนลาว ในตำบลแม่สลองนอก อำเภอแม่ฟ้าหลวง ไหลเข้าตำบลป่าตึง อำเภอแม่จัน ไปลงน้ำแม่คำ ที่ตำบลป่าสัก อำเภอเชียงแสน ลำน้ำมีความยาว 86 กิโลเมตรสำนักงานราชบัณฑิตยสภา. อักขรานุกรมภูมิศาสตร์ไทย เล่ม ๒ (อักษร ก-ธ) ฉบับราชบัณฑิตยสภา. พิมพ์ครั้งที่ ๔. กรุงเทพมหานคร : สำนักพิมพ์คณะรัฐมนตรีและราชกิจจานุเบกษา, ๒๕๕๙. (แก้ไขปรับปรุงข้อมูลเมื่อ พ.ศ. ๒๕๖๓) มีน้ำฮาหุ น้ำฮาโก น้ำจันน้อย เป็นสาขาย่อยของน้ำแม่จัน

บริเวณลุ่มน้ำแม่จันเป็นแหล่งปลูกข้าวที่สำคัญ มีพื้นที่ลุ่มน้ำประมาณ 235.74 ตารางกิโลเมตร

บริเวณเมืองโบราณเวียงกิ่วพร้าว มีแม่น้ำจันไหลเลียบเนินที่ตั้งของเมืองจากด้านทิศตะวันตกเฉียงใต้ ไปทางทิศตะวันออกเฉียงเหนือ จากหลักฐานทางโบราณคดีตลอดจนรูปแบบของกำแพงเมือง-คูเมือง บ่งชี้ถึงการตั้งถิ่นฐานมายาวนานก่อนประวัติศาสตร์
# ประเทศเวียดนามในเวิลด์เกมส์ 2025
ประเทศเวียดนาม จะเข้าร่วมการแข่งขันเวิลด์เกมส์ 2025 ที่เฉิงตู ประเทศจีน ระหว่างวันที่ 7 ถึง 17 สิงหาคม ค.ศ. 2025 

 ผู้เข้าร่วมแข่งขัน
รายชื่อต่อไปนี้เป็นจำนวนผู้เข้าแข่งขันในการแข่งขันครั้งนี้แยกตามชนิดกีฬา

 ชนืดกีฬา ชาย หญิง รวมยิมนาสติกแอโรบิก 4  1  5แฮนด์บอลชายหาด 0  10  10เปตอง 1  1  2วูซู 2  3  5 รวม  7  15  22

 แอโรบิกยิมนาสติก 

เวียดนามผ่านเข้ารอบการแข่งขันฟิสต์บอลชายได้สำเร็จ โดยจบการแข่งขันในอันดับที่ 2 ในการแข่งขันแอโรบิกยิมนาสติกชิงแชมป์โลก 2024

นักกีฬารายการรอบคัดเลือกชิงชนะเลิศผลการแข่งขันอันดับผลการแข่งขันอันดับเหงียน เช แทงห์<br/ >เจิ่น หงึค ทูย วิ<br/ >เลอฮ่องฟองTrioเหงียน เช แทงห์<br/ >เจิ่น หงอก ทวี วิ<br/ >เล หว่าง ฟง<br/ >เวือง หวาย อัน เหงียน เวียด แองGroup
# วัดโบราณเวียงเดิม
วัดโบราณเวียงเดิม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียงเหนือ อำเภอเวียงชัย จังหวัดเชียงราย

วัดโบราณสถานเวียงเดิม มีการสันนิษฐานว่าบริเวณรอบ ๆ วัด ที่เป็นทุ่งนารวมถึงพื้นที่บางส่วนของวัด อาจเป็นหัวเมืองหรือเมืองหน้าด่านมาก่อน และบริเวณวัดนี้อาจเป็นศูนย์กลางของหัวเมืองเก่า โดยเมื่อ พ.ศ. 2515 ชาวบ้านเวียงเดิม ได้ขุดพบเศียรพระพุทธรูป อายุกว่า 600 ปี ตามด้วยการพบแนวอิฐ ซากกำแพงและซุ้มประตูวัด พร้อมด้วยวัตถุโบราณอื่น ๆ อีกเป็นจำนวนมาก จึงได้สร้างวัดขึ้นให้ชื่อว่า "วัดโบราณเวียงเดิม" ตั้งวัดเมื่อวันที่ 19 มิถุนายน พ.ศ. 2529 ได้รับพระราชทานวิสุงคามสีมาเมื่อวันที่ 14 กุมภาพันธ์ พ.ศ. 2537

ต่อมา พ.ศ. 2555 มีการจัดตั้งพิพิธภัณฑ์วัดโบราณเวียงเดิมขึ้นมา โดยได้รับความร่วมมือทั้งจากวัด กรมศิลปากร องค์กรปกครองส่วนท้องถิ่น และชาวบ้าน ในการรวบรวมวัตถุโบราณที่มีคุณค่าแก่การอนุรักษ์ที่ขุดค้นพบมาจัดแสดงไว้

โบราณวัตถุที่ขุดพบพระพุทธรูปที่สร้างพุทธศตวรรษที่ 19 มีสภาพสมบูรณ์ พระพักตร์คล้ายพระสิงห์ปางมารวิชัย ความกว้างหน้าตัก 73 นิ้ว สูง 82 นิ้ว สร้างด้วยอิฐถือปูน รวมถึงพระพุทธรูป และเศียรพระพุทธรูปโบราณที่ทำด้วยหินทราย ที่คาดว่ามีอายุมากถึง 2,000 ปี ซึ่งได้จดทะเบียนกับกรมศิลปากรแล้ว
# ดอยแหลม
ดอยแหลม เป็นเมืองในอำเภอดอยแหลม จังหวัดดอยแหลม รัฐฉาน ประเทศเมียนมา ตั้งอยู่ทางทิศใต้ของปางหลวงเพียงแค่ห้ากิโลเมตร ดอยแหลมมีประชากรประมาณ 6,000 คน
# ยูนิเวิร์สลีก
ยูนิเวิร์สลีก  เป็นซีรีส์การแข่งขันเรียลลิตี้บอยแบนด์ของเกาหลีใต้ที่ออกฉายในปี ค.ศ. 2024 สร้างสรรค์โดยเอสบีเอส รายการนี้เริ่มออกอากาศทาง SBS TV เมื่อวันที่ 22 พฤศจิกายน ค.ศ. 2024 และออกอากาศทุกวันศุกร์ถัดไป รายการนี้จะจบลงด้วยการก่อตั้งบอยแบนด์ซึ่งยังไม่มีการเปิดเผยจำนวนสมาชิกในขณะนี้ กลุ่มสุดท้ายจะเปิดตัวภายใต้สังกัด เอฟแอนด์เอฟเอนเตอร์เทนเมนต์ ซึ่งเป็นบริษัทบันเทิงที่เกี่ยวข้องกับแบรนด์เสื้อผ้าที่มีชื่อเดียวกันคือ เอฟแอนด์เอฟ

รายการนี้เป็นภาคต่อของ Universe Ticket โดยในครั้งนี้จะมีผู้เข้าแข่งขันชายทั้งหมด

 แนวคิด 
ยูนิเวิร์สลีก เป็นรายการเรียลลิตี้เอาชีวิตรอดของวงการเคป็อปที่สร้างขึ้นโดยใช้รูปแบบลีก โดยแบ่งผู้เข้าแข่งขัน 42 คนออกเป็น 3 ทีม ได้แก่ Beat, Rhythm, and Groove การแข่งขันแบ่งออกเป็น 5 เวที ซึ่งเรียกรวมกันว่า P.R.I.S.M โดยแต่ละเวทีจะเน้นไปที่ด้านที่แตกต่างกันของการเดินทางของผู้เข้าแข่งขัน ในตอนที่ 1 การแข่งขันจะอยู่ในเวที "P" หรือ "Pick" ซึ่งผู้เข้าแข่งขันจะต้องจัดทีมผ่านกระบวนการดราฟท์ และเริ่มแสดงทักษะของตนเอง เป้าหมายสูงสุดคือการชนะ Prism Cup ซึ่งจะทำให้ทีมได้เดบิวต์ในวงบอยแบนด์ระดับโลก

 นักแสดง 

 ตอน 

 ผู้เข้าแข่งขัน 
มีผู้เข้าแข่งขัน 42 คนจากหลากหลายประเทศเข้าร่วมการแข่งขัน ชื่อภาษาอังกฤษของผู้เข้าแข่งขันจะนำเสนอตามเว็บไซต์อย่างเป็นทางการ

คำอธิบายสี
       สมาชิกคนสุดท้ายของกลุ่มเดบิวต์       ผู้เข้าแข่งขันถูกคัดออกในรอบชิงชนะเลิศ       ผู้เข้าแข่งขันถูกคัดออกใน       ผู้เข้าแข่งขันถูกคัดออกใน       ผู้เข้าแข่งขันถูกคัดออกใน        ออกจากการแสดง        ทีมรีธึ่ม        ธีมกรูฟ        ทีมบีต

บริษัทชื่ออายุทีมนัมเบอร์วันเอนเทอร์เทนเมนต์อันยูล14 บีทบิลเอนเทอร์เทนเมนต์อายูมุ20 ริธึ่มอูลลิมเอนเทอร์เทนเมนต์แพ แจโฮ16 กรูฟเด็กฝึกหัดอิสระชา อุงกิ22 บีทบิลเอนเทอร์เทนเมนต์ฉือเอิน17 บีทแคทส์อาย โอกินาวะไดสึเกะ15 ริธึ่มสตารอนเอนเทอร์เทนเมนต์เอโตะ20 ริธึ่มไออีวันเอนเทอร์เทนเมนต์เหอ จุนจิน19 กรูฟแคทส์อาย โอกินาวะฮิโรโตะ21 กรูฟเด็กฝึกหัดอิสระเจมส์20 กรูฟเด็กฝึกหัดอิสระชัง คย็องโฮ23 กรูฟ ท็อปคลาสเอนเทอร์เทนเมนต์เจียง ฟาน19 บีทท็อปคลาสเอนเทอร์เทนเมนต์จิน จื่อหมิง17 ริธึ่มเอสบีทาวน์เจแอล20 ริธึ่มเด็กฝึกหัดอิสระไคริ21 บีทเด็กฝึกหัดอิสระคัง จุนฮย็อก17 บีทเด็กฝึกหัดอิสระเคนตะ22 กรูฟเอทตี้ซิกซ์กึม จินโฮ23 บีทเด็กฝึกหัดอิสระคิม แดยุน22 กรูฟสตารอนเอนเทอร์เทนเมนต์คิม ดงยุน16 บีทพ็อกเก็ตดอลสตูดิโอคิม กี-จุง23 กรูฟเด็กฝึกหัดอิสระคิม ฮโยแท20 บีทเฟิร์สวันเอนเทอร์เทนเมนต์คิม จู-ฮย็อง21 กรูฟเด็กฝึกหัดอิสระกู ฮันซอ22 บีทพีไอคอร์ปอเรชันคว็อน ฮีจุน23 ริธึ่มท็อปคลาสเอนเทอร์เทนเมนต์หลี่ จื้อหนัว20 ริธึ่มไออีวันเอนเทอร์เทนเมนต์หลี่ จื้อเว่ย22 กรูฟเด็กฝึกหัดอิสระแมค17 ริธึ่มบลอสซัมเอนเตอร์เทนเมนต์นัม โดยุน15 บีทเด็กฝึกหัดอิสระพัก ฮัน21 กรูฟเด็กฝึกหัดอิสระพัก จีฮุน18 บีทบิลเอนเทอร์เทนเมนต์พัก จูว็อน18 ริธึ่มเด็กฝึกหัดอิสระพัก ย็อนจุน17 บีททีโอวีเอนเทอร์เทนเมนต์รอยซ์23 ริธึ่มเด็กฝึกหัดอิสระซอ ช็องอู23 กรูฟเด็กฝึกหัดอิสระสิริน16 ริธึ่มอีวาเอนเทอร์เทนเมนต์สตีเว่น24 ริธึ่มท็อปคลาสเอนเทอร์เทนเมนต์เซี่ย อวี่ซิน19 ริธึ่มเด็กฝึกหัดอิสระยอ คังดง17 กรูฟโซนีมิวสิคเอนเทอร์เทนเมนต์เจแปน ยูอิโตะ16 บีทบิลเอนเทอร์เทนเมนต์เซนเซน15 กรูฟเวลล์เอนเทอร์เทนเมนต์จาง ชว่ายปั๋ว22 ริธึ่ม

 หมายเหตุ
# ห้องพักป่วนของสองสาวนินจากับนักฆ่า
หรือที่รู้จักกันในชื่อ เป็นซีรีส์มังงะญี่ปุ่นที่เขียนโดยฮันเดรดเบอร์เกอร์ เรื่องนี้ได้รับการตีพิมพ์เป็นตอนในนิตยสารมังงะแนวโชเน็งคอมิค เดงเงกิ ไดโอ"จิ" ของแอสกีมีเดียเวิร์กส์ตั้งแต่เดือนกุมภาพันธ์ พ.ศ. 2564 และได้รับการรวบรวมตีพิมพ์เป็นเล่ม(ทังโกบง)จำนวน 4 เล่ม ซีรีส์อนิเมะทางโทรทัศน์ที่ผลิตโดยสตูดิโอชาฟต์ ออกอากาศตั้งแต่เดือนเมษายนถึงมิถุนายน พ.ศ. 2568

 ตัวละคร 
 ตัวละครหลัก 

 ตัวละครอื่น 

 นินจาคุซางาคุเระ 

 สื่อ 
 มังงะ 
ห้องพักป่วนของสองสาวนินจากับนักฆ่า เขียนและวาดภาพโดยฮันเดรดเบอร์เกอร์ เริ่มตีพิมพ์ในนิตยสารมังงะโชเน็งคอมิค เดงเงกิ ไดโอ"จิ" ของแอสกีมีเดียเวิร์กส์เมื่อวันที่ 26 กุมภาพันธ์ พ.ศ. 2564 ตอนต่าง ๆ ในซีรีส์นี้ได้รับการรวบรวมตีพิมพ์เป็นเล่ม(ทังโกบง)จำนวน 4 เล่ม ณ เดือนเมษายน พ.ศ. 2567

 อนิเมะ 
ได้รับการประกาศดัดแปลงเป็นอนิเมะที่ทำโดยสตูดิโอชาฟต์เมื่อวันที่ 23 เมษายน พ.ศ. 2567 ต่อมาได้รับการยืนยันว่าเป็นซีรีส์ทางโทรทัศน์ที่กำกับโดยยูกิฮิโระ มิยาโมโตะ โดยมีทีมงานของสตูดิโอชาฟต์เป็นผู้เขียนบทภายใต้นามแฝงว่าฟุยาชิ โท ออกแบบตัวละครโดยคาซึยะ ชิโอสึกิ และแต่งเพลงประกอบที่แต่งโดยริวโนะซุเกะ คาไซ ออกอากาศตั้งแต่วันที่ 10 เมษายน ถึงวันที่ 26 มิถุนายน พ.ศ. 2568 บนช่องเอที-เอ็กซ์และช่องทางอื่น ๆ เพลงเปิดของเรื่องคือ  ขับร้องโดยคานะ ฮานาซาวะ ในขณะที่เพลงปิดของคือ  ขับร้องโดยฮันนี่เวิร์คส์ร่วมด้วย เป็นผู้ถือลิขสิทธิ์ซีรีส์นี้ในเอเชียตะวันออกเฉียงใต้และสตรีมบนช่องยูทูบ Tropics Anime Asia

 รายชื่อตอน 

 ผลตอบรับ 
เรื่องนี้ได้รับการเสนอชื่อเข้าชิงรางวัลมังงะถัดไป ครั้งที่ 8 ในปี พ.ศ. 2565 ในประเภทสิ่งพิมพ์

 หมายเหตุ